bg en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky ky ky ky ky ky ky ky ky ky kk ky ky ky ky ky ru ky ky ky ky ky ky ky ky ky ky ru ky ru ru ru ky ru ky ru ky ky mn ru ky ru ky ky ky hbs_cyr ru ru ky ru ky bg ky ru ky ky ru ky ky ru ky ru ru ru ru ky ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Калк айтса, калп айтпайт" деген кыргыздын макалы эң туура экен. Анткени, "Республика" партиясынын лидери Бабанов мырза шайлоо алдында берген убадаларында "Мен эч качан Бакиевчилер менен бирге боло албайм" деп канча айтса да, бийлик креслосунун кумары өтө күчтүү экен, Бакиевчил "Ата Журт" партиясы менен биригип коалиция түзүп жиберди да, ошол эле Бакиевчил "Ата Журттун" лидери Келдибековду Жогорку Кеңешке Төрага кылып шайлап жиберишти. Ошондо калк "Бакиев кайра бийликке тынчтык жолу менен келди" деп ачык айтып калды. Анын чыныгы себеби бар экен. Анткени шайлоонун алдында Келдибеков шериктери менен Белорусиянын Витевск шаарына барып, Бакиевдер менен жолугушуп, терең көрсөтмөлөрүн алып келди эле, шайлоону да утуп, коалицияга да кирип, Жогорку Кеңешке да Төрага болуп калды. Эми бийликтин эң жогорку тепкичине барып алгандан кийин эле шашылыш түрдө бир жумалык "отпуска" алып, "эс алууга" Бириккен Араб эмиратына учуп кетти. Гезиттерибиз болсо ал кайрылып келгенден кийин чоо-жайын билебиз деп жазышты. Чындыгында Келдибеков да ал жакка, Бакиевдер да ал жакка кезектеги жолугушууга кетти. Андан кезектеги көрсөтмөлөрдү (инструкцияларды) алып келмекчи. Калк айтып жаткан, Бакиев расмий түрдө бийлик келбей эле, өлкөбүздүн сыртында туруп эле, Кыргызстанды башкарат деген сөздөрү чындап эле ишке аша баштады.
2006-жылдагы митингде азыркы премьер-министрибиз Атамбаев Алмаз бир жомок айтаар эле. Анын айтуусу боюнча, бир шаардын четинде бир ажыдаар дворец куруп, тегерегиндеги элдин баарын кыйнап, байлыктарын тартып алып, дворецтин ичине жыйнап коюп, аны басып жатат экен. Ажыдаардын мындай зомбулугуна чыдабаган толгон баатырлар аны менен кармашып, көпчүлүгү жеңилип, жеңгени дворецке кирип, жыйналган байлыкка колу тийгенде эле өзү ажыдаарга айланып кетет экен. "Биздин бийлик да ошондой болуп калды, баары эле элге кызмат кылам деп Ак үйго барышат да, ажыдаарга айланып калып жатышат. Эгер мага мүмкүнчүлүк берсеңер, мен ажыдаарды талкалап, бирок баатыр бойдон кала берет элем" деген эле Атамбаев.
Кудайдын буйругу менен 2007-жылы Атамбаевдин тилеги ишке ашып, Бакиев өзүнүн 2005-жылкы март төңкөрүшүндө берген убадасын аткарып, Атамбаевди премьер-министр кылып койду, Атамбаев өзү айткан ажыдаар басып жаткан Ак үйгө кирди. Атамбаев айткан нерсе чындык экен, Атамбаев деле башкалардай эле ажыдаардын куйругу болуп чыга келди, Бакиевдин чыныгы башкаруучу экендигин мойнуна алып, кечирим сурап, Бакиевдин айткандарын аткарууга киришти. Бирок ажыдаар өтө куу экен, ага жагыш оңой-олтоң иш эмес экен, Атамбаевге кызмат беримиш болуп туруп, аны ажыдаардын уусуна булгап сала берди да, Атамбаевдин канча тырышканына, мактаганына карабай, Бакиев акабыз Атамбаевге орден беримиш болуп алдап туруп айдап салды. Атамбаев ошондо гана алданганын билип, оппозиция тарапка ойт берди.
Дагы да болсо кудайдый буйругу менен эл Бакиевди кууп чыкканда ошол эле ажыдаар жаткан Ак үйгө кайра келди. Эми Атамбаев өзү ажыдаар болдубу же ажыдаардын куйругу бойдон калдыбы, аны келечек көрсөтөөр. Бирок, Атамбаевдин премьер-министр болгондон кийинки иштери анын өзү ажыдаар болуп калганын көрсөтүп турат. Анткени, мурункулардын оорусундай эле Атамбаев дагы бош боло калган убактысынын баарын вертолет минип, Аксай, Арпа тараптарга ууга чыгууга арнап калганында жатат. Атамбаевдин бул кылганы же жаратылышты ушунчалык жактырып, жаратылышка күндө катышайын дегениндеби же жарыктык кайберендин эти бир кездеги ууланганына дары болобу дегениненби ким билет? Же болбосо Бакиев Кытай тарапка толук сата албай калган Аксай жана Арпа жайлоолорунун баасын аныктап журөбү? Эгер ошондой болсо Атамбаевдин башкаруусунун же башкача айтканда кезектеги ажыдаардын күнү бүтөйүн деп калганыбы. Анткени, Үзөңгү-Куушту сатам деп, Аксылык жигиттерди аттырып Акаев куулду эле, Каркыраны, Маймакты Казактарга бере коем деп Бакиев куулду эле. Аксай жана Арпаны да Бакиев учурунда чала-буда сатууга аракет болду эле, эми ошону Атамбаев аягына чыгарса, өзү Акаевдин жана Бакиевдин кейпин кийип калбаса болду. Кудай сактай көр.
Азыркы бийликтин башына келген көчүк тосмо, фашист А. Атамбаев орустарды Куран кармап алып калп айта берсе ишене берчү кыргыздардай көрүп, Москвага өкмөт башчысы катары биринчи визитин жасады. Мындай өтө жоопту ишти кылаарда пахмелден эле уруп кетпей, таза туруп бир- эки күн даярданыш керек болчу. Москвада дүйнөлүк машстабдагы залкар саясатчы, жер шаарынын кайсы өлкөсүнүн болбосун керектүү адамынын оюн КГБ-ФЗБсы, спутниги менен көрүп билип турган чекис В.В Путин отурганын билбейби. Болбосо "атасын сыйласаң, наристени эркелет" дегендей орус өкмөтүнүн, Россиянын жараны граждандык иш үчүн ден-соолугунун ахвалына карабай (рак оорусунун 4чү стадиясы менен ооруп жаткан, түз ичегиси операция жолу менен киндик туштан чыгарылып коюлган бөлүнүп чыккан заң атайын идишке чогултулуп жаткан адистер дагы операция кылуу керек деп жаткан) түрмөдө жаткан Адина Турдубаеванын баш коргоо чарасын өзгөртүп, адилет сот чечимин чыгарып берүүсүн суранган өтүнүчүн аткарып туруп, анан барбайт беле. Саясатта майда иш болбоору тастыкталган чындык эмеспи. Шайлоодо жеңип келип жумуртка парламентти түзгөн партиялардын көчүк тосмо лидерлерин да Адина Турдубаеванын ишине көңүл бөлүп өздөрү үчүн да, өлкө үчүн пайда да абзел.
Анан дагы ошол шайланган күнү такай туманда жүрчү эркул "премьер болдум эми бүгүндөн баштап өсүү-өнүгүү болот" деп балп эттирди. Чын эле эртеси бир мүшөк ун 50 сомго кымбаттаса, эт 300 сомго жетти. Күндө пайдаланчу картошка, пияз, сабиздин жана башкалардын баасы 15 сомго өстү. "Өнүгүп өсүү" ушундай темп менен жүрүп отурса тоң чыкканча эле жапырт тамыр казганга кирет окшоп калдык.
P.S. көчүк тосмо - деген сөз Москвага барып оң бетин өптүрүп президенттик, парламенттик система курабыз деп, Бишкекке келип Америкага сол бетин өптүрүп, парламенттик башкарууну куруп салышкандарынын кыскача берилиши.
Жумуртка парламент - тез сасыткы болчу(скоропортяший) жазга жетип-жетпөөчү парламент дегенди түшүндүрөт.
Түшүндүрмөлөр "Саяк сөздүктөн" алынды.
2007-жылкы парламенттик шайлоолордо оппозицияны таштай качып, Жаныш Бакиев менен шилекейи агып достошуп жакын көңүлдөштөрдөн болгон Замирбек Эсенаманов мындай кылыгынын акыбетине Жайыл районунун акимдигин алган. Анан көңүлдөшү Ж.Бакиев болгондон кийин Кара- Балтада каалагандай жарма чалып, кытайларды Кара-Балтага кыжылдатты. Баарынан коркунучтуусу Европалык өлкөлөрдө түзүлгөн, биз, Кыргызстанда мүчөсү болуп эсептелген ОРХУС Жаратылышты коргоо уюмунун документтеринде нефтини кайра иштетүүчү завод орношкон жердин айланасы 1 000 га жер такыр жараксыз, рядиусу 100 км жердеги өсүмдүктөр пайдаланууга коркунучтуу деп жазылып турат. Бул нефтини кайра иштетүүчү завод Ж.Бакиевдин көрсөтмөсү менен эч бир уруксаат берчү документи жок курулуп жаткан. Ошого жол берген Замирбек Эсенаманов ким болот? Дагы жакшы Карыбек баатыр башында турган Кара-Балталык потриоттор революциядан кийин заводдун курулушун токтотуп калды. Фашист Атанбаевдин өкмөтүнүн түпкү максаты кыргызды жок кылуу-геноцид болгондон кийин З.Эсенамановдой жок кылуу боюнча ишмер көктөн түшкөн өлө табылгы эмеспи. Кудай буйруса З.Эсенаманов фашист Атамбаевге Ала-Тоодой арка- бел болуп берет.
Кыргызстанда бирден-бир өз функциясын аткарып иштеп жаткан мекеме-финансы полициясын таратуу боюнча аракет болууда. Кенен жеп ичкенге жолтоо болуп жаткан бул мекемени жок кылуу аракети контрабанда спирттери аксиздык маркалары иштеген элинин ашык саны финполиция текшергенден кийин билинип калып жаткан Темир Сариевдин өтүнүчү менен апчеси Р.Отунбаеванын финполицияны таркатуу боюнча роспяжениясы чыккан. Андан кийин ИИМдин министри 23-ноябрда өзүнүн министрлигинде ОБЕПКП түзүлүшүн жарыялап, анын начальнигин отделдердин начальниктерин жумушка коюп жиберген. Элдин көзү көрөгөч экени билишип, мурдагы 17 миң милиционер рекеттер кайра келсе кандай болот деп жаткандарын туюшуп бул аракеттерин ишке ашыралбай келишти. Эми фашист Атамбаевдин өкмөтү да финполицияны кыскартат экен деген имиштер чыга баштады. Террорго шылтоолоп потруль болушуп элди тоноп жаткан милицияларга кыжыры келип турган эл өкмөттүн бул жаңылыгын кандай кабыл алаар экен?
Массон президентибиз Роза Отунбаевага Нобель сыйлыгын берүү боюнча ар кандай демилгелер көтөрүлө баштады. Ал сыйлык Роза Отунбаевага миңдеген элди кырып, тентитип, үйсүз калтырганы үчүн, жанындагы басмачылары менен бирдикте казынадан бир миллиард доллар уурдаганы үчүн, кымбатчылыкты жетээр чегине жеткиргендиги үчүн, терактарды уюштуруп жаткандыгы үчүн берилген жатабы?
Анда эмне үчүн 1967-жылдан бери бийликке опозицияда болуп келген 2005-жылдын 24-мартында Акаевди кууганга Сокулук элин көтөргөн, кийин Бакиевдин бийлигине каршы ноябрь митинггине 50 пайызын апрель митингисинин 90 пайызын түзгөн Сокулук элин көтөргөн, 2007-жылы ундун баасы 1 500 сом болуп кеткенде 750 сомго түшүргөн, азыркы бийликте олтургандар абийирлери кетип "жер албай же эр албай" турганда Ревкомду, БЭКти түптөшкөн, Петровка митингдеринин активдүү уюштуруучусу болгон 7-апрелдеги кыргында башынан аягына чейин эл менен аралашып жүргөн Айдарбек баатыр Шаршеновго Кыргыз Эл Баатыры деген наам берилбейт.
Отунбаева кайсы тарапты карайт?
Азыр биз президентибиз Отунбаева жүргүзгөн "Көп векторлуу" саясат менен жашап жатабыз. Роза апчебиз болсо бирде өзү мүчө болуп жүргөн массондор башкарган Америка тарапты карап, күндө бир убаданы берип, бирде "алыскы туугандан жакынкы кошуна артык" демиш болуп Россия тарапты карап, ага да күндө бир убаданы берип келет.
Жума сайын эки жолу Америка Кошмо Штатынын мамлекеттик катчысы менен телефон аркылуу сүйлөшүп алып, анын айтуусу менен бизди башкарып келет. Ошол Клинтондун айтуусу менен, мурун Бакиев 150 миллион долларын арендага алып, "Манас" аэропортун берип келсе, Роза апчебиз 60 миллион долларга эле берип койду. Ал эми АКШнын ишенимдүү адамы Текебаев ЖКнын спикери болуп шайланаарда Роза апчебиз ошол эле Клинтон менен бетме-бет сүйлөшүп,Текебаевди эмне болсо да убада берип, ал Текебаевге кеткенден жети саатка жеткирбей аны кулатып салып, Америкага жаман көрүндү.
Андан кийин Россияга барып, жаңы шайланган ЖКны таратып берем деп убада берип коюп, тескерисинче, аны иштетип койду да, Россияны алдады. Кыргыздарда айтылат "Эки тоонун чөбүн самаган кийик ач калат" деп. Булар жалпы элдин атынан ар кимдерге ар кандай кур убадаларды бере берип, элди ач кийиктин абалына алып келбесе эле болду.
Бабанов түзгөн коалиияны түзүүнүн жүрүшүндө парламентке шайлоодон кандай партиялар утуп, кимдер депутат болгону даана тастыкталды. Эл буларга мурдагыдан да катуу иренжиди. Дайым бирге болобуз деген "Ата Мекенди", "СДПКны" сатышы, "Ар Намысты", "Ата Журтту" сатышы Бакиевчилер менен кайнаса каным кошулбайт деген Бабановтун "Ата Журт" менен биригиши парламентке кандай адамдар келгенин ачык көрсөттү. Анан дагы бүткүл Кыргызстандыктарды өзгөчө түштүктүк туугандарды ойлончу иш болуп калды. Ош, Жалал-Абад кыргынын уюштурган фашист Атамбаевге добуш беришип, колдошуп бирге иштеп жаткандарын кандай деп түшүнсөк болот. Дагы булардын Долонбий, Тагайбий аталарыбыз балдарына жер энчилеп бергендей кылып кыргыздын жерин, элин бөлүштүрүп энчилерине басышы, бийлик орундарын соодалашып бөлүшүшү акылга сыйбаган иш болду.
Булардын арасында жойпуланбай өз оюн түз айткан жигиттик сапаттын ээси К.Ташиев бар. Баткенде Бакиевди алып келебиз деп агынан жарылса, наитягчейший преступник, сексманьяк, фашист Текебаевдин кандидатурасы спикерликке коюлуп жатканына кыргыз кылбаган ишти кылган Анвар Артыковго ачык колдоо көрсөттү. Каршы чыккан Курсан Асановго Камчыбек: "Артыковго асылбай кысчу жериңди кыс" деди эле ал "кыстым, Анвар аке менин окуутучум, кумирим" деп ыштанын булгап жиберди. Көрсө, Анвар акеси менин да былыгымды чукуп жиберет деп бүргөдөй секирген тура. Андан кийин "Ата Журт" берген убадасынан танып, "Ар Намысты" сатканда дагы жигиттик кылып караманча каршы чыкты.
Илгери бир ойчул айткан экен "ар бир эл өзүнө татыктуу башкаруучуну шайлайт" деп. Эгер биздин Акаев, Бакиев жана Отунбаевага окшогон ажолорубуз болсо, элдин канын төгүп, байлыгын тартып алып жатса деген эл ошондой канкор, мите бийликке татыктуу экен дегендей түшүнүк келет. Албетте, ошол бийликтерди эл шайлаган, бирок шайлоо учурунда алар элди сатып алган, ал эми эл өз бийлигин ошолорго саткан же өздөрү сатылган деп кайра элди күнөөлөйбүз.
Элдин өз добуштарын сатпаска аргасы бар беле? Жок. Анткени Акаев жана Бакиевдин бийлиги элдин канын төккөндөрү аз келгенсип, колундагы байлыктарынын баарын тартып алган. Азыркы эле парламенттик шайлоону алалы, "Ата Журт" партиясын шайлап алып, кайра Ак үйгө киргизбейбиз деп, жумуртка менен уруп калдык. Колунда жок, ач отурган шайлоочулар, бийликке жарышып келип жаткан партиялар бири биринен эч айырмаланбайт, тек гана лидерлеринин аттарын айтып калышса, ал лидерлердин абройлору эчактан бери эле элге белгилүү болуп, кимисин шайласа да "Мамайдын көрү" болуп турганда, эч болбосо эки күнгө курсагын тойгузуп, беш жүз сом болсо да ала туралы деген күнүмдүк түшүнүк турганда, кантип анан өздөрүнүн добушун сатышпасын? Ошол саясатчылар, ошол мурунку бийлик өкүлдөрү алып келишпедиби элди ушул ахвалга. Ошол саткын, булганч, мансапкор жана жегич саясатчылар үйрөтүшпөдүбү элди өз добушун сатканда. Ошол ыймансыз, калпычы саясатчылар үйрөтүшпөдүбү элди оомачылыкка,туруксуздукка. Ошол эле элдин кыйынчылыкта турган абалынан пайдаланып, алардын добуштарын сатып алган бийликтегилер гана элди оома, саткын деп жүрүшөт. Айласыздан өз добушун саткан элде эмне күнөө? Күнөө элди ошол абалга жеткирип, аны сатып алып кайра саткандарда.
кыргыз тилиндеги гезит "Эл сөзү"
email • архив • редакция
Дүйшөбаев Кыргызстанда №1 террорист
Борбордо теракт күчөөдө, милициялар өлтүрүлүүдө!
Кыргыз эли жокчулуктан мүңкүрөөдө!
Президент Отунбаева бейкапар Италияда эс алууда!
"Үйрөнгөн адат калабы, уйга жүгөн салабы"
КРнын өткөөл мезгилинин президенти,
"РЕФОРМА - БУЛ КООМ АДАМДАРЫНЫН ОҢОЛУУСУ АРКЫЛУУ КООМДУН ОҢОЛУУСУ"
МУФТИЯТТЫН ЖАҢЫ ДОЛБООР УСТАВЫНА, УСТАВДЫК СТРУКТУРАСЫНА МААЛЫМАТ НЕГИЗДЕМЕ
Кыргызым, улутум деп ким күйөт?..
ЗАМЕСТИТЕЛЮ ВРЕМЕННОГО ПРАВИТЕЛЬСТВА госп.БЕКНАЗАРОВУ АЗИМБЕКУ АНАРКУЛОВИЧУ
Укук коргоочу Арсен Байзаков (Ибрахим Устаз):
"Сак болгула мусулман коому коркунучта!.."